


TELŠIŲ RAJONO SAVIVALDYBĖS ADMINISTRACIJOS
DIREKTORIUS


ĮSAKYMAS
DĖL VALSTYBĖS TARNAUTOJŲ IR DARBUOTOJŲ, DIRBANČIŲ PAGAL DARBO SUTARTIS, ATŽVILGIU VYKDYTOS LOBISTINĖS VEIKLOS DEKLARAVIMO IR DEKLARAVIMO KONTROLĖS TELŠIŲ RAJONO SAVIVALDYBĖS ADMINISTRACIJOJE TVARKOS APRAŠO PATVIRTINIMO

2022 m. rugpjūčio 10 d. Nr. A1-1206

Telšiai

Vadovaudamasis Lietuvos Respublikos lobistinės veiklos įstatymo 5 straipsnio 4 dalimi ir 11 straipsnio 6 dalimi:
. Tvirtinu Valstybės tarnautojų ir darbuotojų, dirbančių pagal darbo sutartis, atžvilgiu vykdytos lobistinės veiklos deklaravimo ir deklaravimo kontrolės Telšių rajono savivaldybės administracijoje tvarkos aprašą (pridedama).
. Nurodau Teisės ir administravimo skyriaus darbuotojui, atsakingam už personalo funkcijų vykdymą, supažindinti naujai priimtus darbuotojus, o struktūrinių padalinių vadovus – savo pavaldinius, su 1 punktu patvirtintu aprašu.
. Pavedu Teisės ir administravimo skyriaus darbuotojui, atsakingam už dokumentų valdymą, sukurti Lobistinės veiklos deklaravimo dokumentų registrą ir atitinkamai papildyti Dokumentacijos planą.
. Nustatau, kad šis įsakymas skelbiamas Telšių rajono savivaldybės interneto svetainės skiltyje „Korupcijos prevencija“.
. P r i p a ž į s t u netekusiu galios Telšių rajono savivaldybės administracijos direktoriaus 2022 m. balandžio 5 d. įsakymą Nr. A1-487 „Dėl Telšių rajono savivaldybės administracijos valstybės tarnautojų ir darbuotojų, dirbančių pagal darbo sutartis, kurių atžvilgiu vykdyta lobistinė veikla, deklaracijų pildymo ir pateikimo taisyklių patvirtinimo“.




Administracijos direktorius                                                                                             Tomas Katkus

